Ինչո՞վ էր մեզ համար հետաքրքիր այս համաձայնագիրը, ի՞նչ նշանակություն կունենա այն տարածաշրջանային քաղաքականության մեջ: Խնդիրն այն է, որ Եվրամիությունն այսօր փնտրելով էներգետիկ նոր պաշարներ և աստիճանաբար հեռանալով Ռուսաստանից, սևեռվում է Ադրբեջանին, ինչը նշանակում է, որ ցանկացած դեպքում ԵՄ-ն կանգնելու է Ադրբեջանի կողքին: Հանուն նավթի ու գազի: Դեպի Ադրբեջան է մղվում նաև ԵԱՀԿ-ն, քանզի նրա պատասխանատուն ևս եղել է Բաքվում և իր ցնծությունն արտահայտել... Իհարկե, Ֆրանսիան, Նորվեգիան և մի շարք այլ պետություններ հրաժարվել են Ադրբեջանի հետ տնտեսական համագործակցությունից, սակայն ԵՄ և ԵԱՀԿ մղումները դեպի Ադրբեջան բավական վտանգավոր են դարձնում տարածաշրջանային քաղաքականությունը: Գաղտնիք չէ, որ ժամանակակից Եվրոպան այլևս այլ արժեքներով է առաջնորդվում: Հետևաբար չի բացառվում, որ ցանկացած պահին այս կառույցները կարող են ադրբեջանամետ որոշումներ կայացնել` վտանգելով տարածաշր ջանում հավասարակշռության պահպանումը...